Alexandra Bavariakoa

**Alexandra Amalia Bavariakoa** (Aschaffenburg, Bavaria, 1826ko abuztuaren 26a - Munich, 1875eko irailaren 21a) printzesa, idazlea, itzultzailea eta ongilea izan zen, Wittelsbacheko etxeko kidea .  

## Bizitza 
thumb|ezkerrera|Alexandra printzesa (ezkerrean) neba Adalbertorekin.
Alexandra Johannisburg-eko gazteluan jaio zen, Aschaffenburg-en. Gurasoak  Luis I.a Bavariako erregea eta emazte Teresa Saxonia-Hildburghausengoa izan ziren. Bikotearen  bosgarren alaba izan zen. 

Leopoldo printze erregeordea izan zena bere nebetako bat zen. Bere bizitzan zehar amarekin harreman berezia izan zuen eta hil ostean "bere aitarentzat atsegina eta erabilgarria izaten" ahalegindu zen. Txandaka bizi izan zen Municheko egoitzan, Berchtesgaden, Leopoldskron gazteluan, Ludwigshöhe etxean Edenkobenetik hurbil (Palatinatua) eta Aschaffenburgen. Alejandra zaldun trebea zen eta lau zaldi zituen.   

### Ibilbidea 
Alexandra ez zen inoiz ezkondu, Munich eta Wurzburgeko Santa Anako Dama Nobleen abadesa izendatua izan zelarik. 1850eko hamarkadaren erdialdean, Luis Bonaparte printzeak Alexandraren eskua eskatu zion Luis I.ari ezkontzeko, baina Bonaparte dibortziatuta zegoen, eta erregeak uko egin zion, emandako arrazoia izan zen "ezinezkoa zela berarentzat bere alaba Napoleon batekin ezkontzea", bere alabaren osasun txarra ere aitzakiatzat erabiliz.

Aschaffenburg hiriaren ongile izan zen eta pobreen zaintzan ekarpen iraunkorra egin zuen, esaterako, 1860. urtean Aschaffenburg-en behartsu eta gaixoentzako sukalde bat sortu zuenean. Aita, Luis I.a erregea, hil ostean, historia naturaleko bilduma hartu zuen oinordetzan.

1852. urtean ekin zion Alexandrak bere literatur ibilbideari. Bere lehen istorio liburua *Weihnachtsrosen* izenburukoa izan zen. Hurrengo urtean, bigarren liburua kaleratu zuen: *Souvenirs, pensées et essais*. 1856. urtean, *Feldblumen* agertu zen, eta irabaziak umezurztegi bati eman zizkioten. 1858. urtean, *Phantasie- und Lebensbilder* kaleratu zuen. 

1862. urtean, Eugénie Foa idazle frantzaiarraren erromantze batzuk alemanera itzuli zituen, eta hurrengo urtean *Thautropfen*, frantsesetik alemanera itzuli zituen istorioen bilduma bat, eta batzuk berak idatziak.

1870. urtean, Alexandrak testuak itzultzen jarraitu zuen, ordukoan Arnaud Berquinen semeen o antzerki piezen txanda izan zen alemanez, *Das Kindertheater* liburuan. Urte berean, *Der erste des Monats* agertu zen, beste itzulpen bat, ordukoan Jean-Nicolas Bouillyrena. 1873. urtean, printzesak *Maiglöckchen* idatzi zuen. Alexandrak  Isabella Braunen *Jugendblätter* izeneko aldizkarian lagundu zuen.

Literatur errealizazioak gorabehera, xelebrekeria batzuk bazituen, garbi egoteko gehiegizko beharra barne. Iturri horren arabera, arropa egunero eskuilatu behar zuten. Arratsaldeko garbiketa-erritualek orduak hartzen zituzten askotan, eta horregatik aitak printzesari adierazi zion atseden har zezala beranduenez 11:00etan. Adinean aurrera egin ahala, gero eta jokabidezko arazo gehiago (ukituko ote zuten beldur zen) izan zituen, beharbada, horixe zen printzesa ezkontzeko benetako arrazoia, Illenau erakundean hiru urteko egonaldi bat eginda ere, ez zuen bere sufrimendua aldatu. 

1875ean, Alejandra berrogeita bederatzi urterekin hil zen, Nymphenburg Jauregian,  gorpua Alemaniako hiriburuko Theatinerkirche kriptan lurperatu zuten.
### Karguak 
* Municheko Santa Anako Dama Nobleen Erakundeko abadesa.
* Wurzburgeko Santa Anako Dama Nobleen Erakundeko abadesa.

## Erreferentziak 
## Kanpo estekak